Diari Oficial de la Generalitat Valenciana


Sumari del DOGV 9047, del 24-03-2021 (2021/2963)

Extracte de la convocatoria de 19 de febrer de 2021, de la Universitat d'Alacant, de bases de la convocatòria de selecció d'estudiants i estudiantes per al Programa interuniversitari de doble titulació de la Facultat de Ciències amb la Universidade Do Vale Do Itajaí, durant el curs acadèmic 2021-2022.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9047

Data del DOGV
:   24-03-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/2963


Data del document
:   19-02-2021

Organisme emissor
:   Universitat d'Alacant

Tipus de document
:   Extracte

Descriptors 

:   * ajuda pública

Extracte de la convocatoria de 19 de febrer de 2021, de la Universitat d'Alacant, de bases de la convocatòria de selecció d'estudiants i estudiantes per al Programa interuniversitari de doble titulació de la Facultat de Ciències amb la Universidade Do Vale Do Itajaí, durant el curs acadèmic 2021-2022. [2021/2963]  
BDNS (identif.): 553918.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions   
https://www.infosubvenciones.es/bdnstrans/GE/es/convocatoria/553918  
  
Primer. Beneficiaris i beneficiàries  
Estudiants i estudiantes del Grau de Gastronomia i Arts Culinàries i del Grau en Ciències del Mar de la Facultat de Ciències de la Universitat d'Alacant.  
  
  
Segon. Objecte  
Sufragar despeses a estudiants i estudiantes del Grau en Gastronomia i Arts Culinàries i del Grau en Ciències del Mar de la Facultat de Ciències, per a gaudir un curs acadèmic complet en la Universidade do Vale do Itajaí (d'ara en avant, UNIVALI), amb la qual existeix un conveni de doble grau internacional sota els termes i els requisits del qual s'obtindran de manera simultània les següents titulacions:  
- Els estudiants del Grau en Gastronomia i Arts Culinàries de la Universitat d'Alacant obtindran el títol de graduat oferit per la Facultat de Ciències de la Universitat d'Alacant i el títol de Gastronomia oferit per UNIVALI.  
- Els estudiants del Grau en Ciències del Mar de la Universitat d'Alacant obtindran el títol de graduat oferit per la Facultat de Ciències de la Universitat d'Alacant i el títol de Curs en Oceanografia oferit per UNIVALI.  
  
Tercer. Bases reguladores  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant de dia 17 de març de 2021.  
https://www.boua.ua.es/pdf.asp'pdf=6284.pdf  
  
Quarta. Quantia  
La dotació econòmica màxima de la convocatòria és de 23.000 euros.  
Les places estan dotades econòmicament amb 550 euros per mes d'estada real, fins a un màxim de 5.500 euros per estudiant. Addicionalment, rebran una ajuda lineal i única de 250 euros per estudiant, una vegada finalitzat l'intercanvi.  
L'alumnat seleccionat no haurà d'abonar la matrícula dels estudis cursats en la Universitat de destinació, a excepció de les possibles taxes administratives que es deriven del reconeixement d'assignatures de la Universitat d'Alacant en UNIVALI o taxes d'expedició del títol.  
  
  
Cinqué. Termini de presentació de sol·licituds  
El termini de presentació de sol·licituds s'inicia el 3 de maig de 2021 i finalitza el 14 de maig de 2021.  
  
Sisé. Altres dades  
Es concediran 2 places d'intercanvi per a cadascun dels graus per a estudiar el curs acadèmic complet, conforme al calendari acadèmic establit per la Universitat de destinació. Si algun dels dos graus deixara places vacants, les ajudes podran ser destinades a l'altre grau.  
  
Els estudiants han de complir els següents requisits:  
- Requisit matricula: l'alumnat ha d'estar degudament matriculat en la UA en el Grau de Gastronomia i Arts Culinàries o en el Grau en Ciències del Mar tant en el moment de la inscripció en el programa de mobilitat com durant l'intercanvi, i haver superat un mínim de 120 crèdits en la convocatòria C2 del curs 2020-2021 (es consideraran únicament les assignatures corresponents al Grau en el qual sol·licita la doble titulació).  
- Requisit idioma: serà necessari haver superat el curs d'Introducció a la Llengua Portuguesa oferit pel Centre Superior d'Idiomes de la Universitat d'Alacant (CIS). En cas de no realitzar-ho, s'haurà d'acreditar, com a mínim, un nivell A 1 de l'idioma portuguès, justificant-se mitjançant la presentació d'un document oficial dels recollits en la Normativa de la UA per a l'acreditació interna de competències lingüístiques en valencià i llengües estrangeres (BOUA 03.07.2018). Aquesta justificació podrà ser lliurada fins abans de començar la mobilitat. En cas contrari, es cancel·larà l'ajuda.  
  
Alacant, 19 de febrer de 2021.- La vicerectora d'Estudiants i Ocupabilitat, p. d. (R 22.12.2020): Rosario Isabel Ferrer Cascales.